CELEX: 31981R0311
Language: el
Date: 1981-02-05 00:00:00
Title: Κανονισμός (ΕΟΚ) αριθ. 311/81 τής Επιτροπής τής 5ης Φεβρουαρίου 1981 περί τροποποιήσεως τού κανονισμού (ΕΟΚ) αριθ. 3495/80 «περί τών μεταβατικών μέτρων πού αφορούν τήν εισαγωγή, κατά τή διάρκεια τού πρώτου τριμήνου τού 1981, τών προϊόντων τού τομέα τού προβείου καί αιγείου κρέατος προελεύσεως ορισμένων τρίτων χωρών»

Avis juridique important

|

31981R0311

Κανονισμός (ΕΟΚ) αριθ. 311/81 τής Επιτροπής τής 5ης Φεβρουαρίου 1981 περί τροποποιήσεως τού κανονισμού (ΕΟΚ) αριθ. 3495/80 «περί τών μεταβατικών μέτρων πού αφορούν τήν εισαγωγή, κατά τή διάρκεια τού πρώτου τριμήνου τού 1981, τών προϊόντων τού τομέα τού προβείου καί αιγείου κρέατος προελεύσεως ορισμένων τρίτων χωρών»  

Επίσημη Εφημερίδα αριθ. L 034 της 06/02/1981 σ. 0019 - 0019

***** ΚΑΝΟΝΙΣΜΟΣ (ΕΟΚ) αριθ. 311/81 ΤΗΣ ΕΠΙΤΡΟΠΗΣ  της 5ης Φεβρουαρίου 1981  περί τροποποιήσεως του κανονισμού (ΕΟΚ) αριθ. 3495/80 «περί των μεταβατικών μέτρων που αφορούν την εισαγωγή, κατά τη διάρκεια του πρώτου τριμήνου του 1981, των προϊόντων του τομέα του προβείου και αιγείου κρέατος προελεύσεως ορισμένων τρίτων χωρών»  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3446/80 (2), και ιδίως το άρθρο 33,  Εκτιμώντας:  ότι ο κανονισμός (ΕΟΚ) αριθ. 3495/80 της Επιτροπής (3) θέσπισε μεταβατικά μέτρα που αφορούν την εισαγωγή, κατά τη διάρκεια του πρώτου τριμήνου του 1981, προϊόντων του τομέως του προβείου και αιγείου κρέατος προελεύσεως ορισμένων τρίτων χωρών, προβλέποντας ιδίως περιορισμό της εισπράξεως των εισφορών κατά την εισαγωγή μέχρι την 31η Μαρτίου 1981·  ότι τα πιστοποιητικά εισαγωγής που εξεδόθησαν στο πλαίσιο του καθεστώτος αυτού έχουν διάρκεια ισχύος τριών μηνών· ότι τα πιστοποιητικά αυτά πρέπει να εκδοθούν την 30ή Ιανουαρίου 1981· ότι είναι αναγκαίο να τροποποιηθεί ο κανονισμός (ΕΟΚ) αριθ. 3495/80 προς το σκοπό εναρμονίσεως των ημερομηνιών αυτών·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προβείου και Αιγείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 3495/80, η ημερομηνία « 31η Μαρτίου 1981» αντικαθίσταται από την «30ή Απριλίου 1981».  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 30ή Ιανουαρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 5 Φεβρουαρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 359 της 31. 12. 1980, σ. 16.  (3) ΕΕ αριθ. L 365 της 31. 12. 1980, σ. 21.